FI Euroopan unionin virallinen lehti L 151/1

KOMISSION ASETUS (EU) N:o 500/2013,

annettu 30 päivänä toukokuuta 2013,

Euroopan parlamentin ja neuvostona asetuksen (EY) N:o 396/2005 liitteiden II, III ja IV muuttamisesta siltä osin kuin on kyse asetamipridin, tehoaineen Adoxophyes orana granulovirus – kanta BV-0001, atsoksistrobiinin, klotianidiinin, fenpyratsamiinin, heptamaloksyloglukaanin, metrafenonin, tehoaineen Paecilomyces lilacinus – kanta 251, propikonatsolin, kvitsalofoppi-P:n, spiromesifeenin, tebukonatsolin, tiametoksamin ja kesäkurpitsan keltamosaiikkiviruksen – heikko kanta jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 5 artiklan 1 kohdan ja 14 artiklan 1 kohdan a alakohdan

sekä katsoo seuraavaa:

(1) Asetamipridin, atsoksistrobiinin ja propikonatsolin jäämien enimmäismäärät vahvistettiin asetuksen (EY) N:o 396/2005 liitteessä II ja liitteessä III olevassa B osassa. Klotianidiinin, fenpyratsamiinin, metrafenonin, kvitsalofoppi-P:n, spiromesifeenin, tebukonatsolin ja tiametoksamin jäämien enimmäismäärät vahvistettiin asetuksen (EY) N:o 396/2005 liitteessä III olevassa A osassa. Adoxophyes orana granulovirus -tehoaineen kannalle BV-0001, heptamaloksyloglukaanille, Paecilomyces lilacinus -tehoaineen kannalle 251 ja kesäkurpitsan keltamosaiikkiviruksen heikolle kannalle ei vahvistettu erityisiä jäämien enimmäismääriä liitteessä II tai III, eivätkä aineet sisälly asetuksen (EY) N:o 396/2005 liitteeseen IV, joten niihin sovelletaan oletusarvoa 0,01 mg/kg.

(2) Asetamipridi-tehoainetta sisältävän kasvinsuojeluaineen käyttöä portulakkaan, palkovihanneksiin ja palkokasveihin (pavut ja herneet) koskevan hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevien jäämien enimmäismäärien muuttamiseksi.

(3) Atsoksistrobiinin osalta tällainen hakemus tehtiin sen käytöstä lehtisalaattiin ja muihin salaattikasveihin, pinaattiin ja vastaaviin, selleriin, kardoniin, mausteisiin (siemenet, hedelmät ja marjat) ja raparperiin. Klotianidiinin osalta tällainen hakemus tehtiin sen käytöstä tuoreisiin yrtteihin (kirveliä lukuun ottamatta). Fenpyratsamiinin osalta tällainen hakemus tehtiin sen käytöstä persikoihin, aprikooseihin ja mansikoihin. Metrafenonin osalta tällainen hakemus tehtiin sen käytöstä mansikoihin, tomaatteihin, paprikaan, munakoisoihin, Cucurbitaceae-suvun vihanneksiin ja viljeltyihin sieniin. Propikonatsolin osalta tällainen hakemus tehtiin sen käytöstä sitrushedelmiin. Kvitsalofoppi-P:n osalta tällainen hakemus tehtiin sen käytöstä rapsinsiemeniin, auringonkukansiemeniin, soijapapuihin ja puuvillansiemeniin. Tebukonatsolin osalta tällainen hakemus tehtiin sen käytöstä sitrushedelmiin (appelsiineja lukuun ottamatta), lehtisalaattiin ja muihin salaattikasveihin, persiljaan, ruohosipuliin ja palkokasveihin. Tiametoksamin osalta tällainen hakemus tehtiin sen käytöstä syötäväksi tarkoitettuihin oliiveihin, öljyntuotantoon tarkoitettuihin oliiveihin, kukkakaaliin ja latva-artisokkaan.

(4) Asetuksen (EY) N:o 396/2005 6 artiklan 2 ja 4 kohdan mukaisesti tehtiin hakemus fenpyratsamiinin käytöstä manteleihin, viinirypäleisiin ja mansikoihin. Hakija väittää, että fenpyratsamiinin sallittu käyttö mainittuihin viljelykasveihin Yhdysvalloissa johtaa siihen, että jäämämäärät ylittävät asetuksessa (EY) N:o 396/2005 vahvistetut sallitut enimmäismäärät, ja että jäämien enimmäismäärien on oltava korkeammat, jotta vältetään näiden viljelykasvien tuontia koskevat kaupan esteet.

(5) Spiromesifeenin osalta tällainen hakemus tehtiin sen käytöstä teehen. Hakija väittää, että spiromesifeenin sallittu käyttö tähän viljelykasviin Japanissa, Intiassa ja Indonesiassa johtaa siihen, että jäämämäärät ylittävät asetuksessa (EY) N:o 396/2005 vahvistetut sallitut enimmäismäärät, ja että jäämien enimmäismäärien on oltava korkeammat, jotta vältetään teen tuontia koskevat kaupan esteet.

(6) Asianomaiset jäsenvaltiot arvioivat nämä hakemukset asetuksen (EY) N:o 396/2005 8 artiklan mukaisesti, ja arviointiraportit toimitettiin komissiolle.

(7) Euroopan elintarviketurvallisuusviranomainen, jäljempänä ’elintarviketurvallisuusviranomainen’, arvioi hakemukset ja arviointiraportit ja tarkasteli etenkin kuluttajille ja tarpeen mukaan eläimille aiheutuvia riskejä ja antoi perustellut lausunnot ehdotetuista jäämien enimmäismääristä (2). Se toimitti lausunnot komissiolle ja jäsenvaltioille sekä julkisti ne.

(8) Elintarviketurvallisuusviranomainen totesi perustelluissa lausunnoissaan, ettei asetamipridin käyttöä palkovihanneksiin (silpimättömät pavut ja herneet) ja palkokasveihin (pavut ja herneet) koskevien testien lukumäärä ole riittävä uusien jäämien enimmäismäärien vahvistamiseksi EU:n pohjoisosissa. Siltä osin kuin on kyse fenpyratsamiinin käytöstä aprikooseihin ja kvitsalofoppi-P:n käytöstä soijapapuihin elintarviketurvallisuusviranomainen totesi, etteivät toimitetut tiedot ole riittävät uuden jäämien enimmäismäärän vahvistamiseksi. Siltä osin kuin on kyse fenpyratsamiinin käytöstä mansikoihin elintarviketurvallisuusviranomainen totesi, etteivät toimitetut tiedot ole riittävät uuden jäämien enimmäismäärän vahvistamiseksi ulkokäyttöön.

(9) Kaikkien muiden hakemusten osalta elintarviketurvallisuusviranomaisen päätelmänä oli, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Kaikkien näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten kasvien ja tuotteiden erittäin suuresta kulutuksesta johtuva lyhytaikainen altistuminen eivät kumpikaan osoittaneet, että hyväksyttävä päivittäinen saanti (ADI) tai akuutin altistumisen viiteannos (ARfD) olisivat vaarassa ylittyä.

(10) Siltä osin kuin on kyse Adoxophyes orana granulovirus -tehoaineen kannasta BV-0001, Paecilomyces lilacinus -tehoaineen kannasta 251 ja kesäkurpitsan keltamosaiikkiviruksen heikosta kannasta elintarviketurvallisuusviranomainen totesi (3), etteivät nämä aineet ole patogeenisiä ihmisille eivätkä ne tuota mitään toksiineja. Sen perusteella komissio katsoo, että näiden aineiden sisällyttäminen asetuksen (EY) N:o 396/2005 liitteeseen IV on asianmukaista. Siltä osin kuin on kyse heptamaloksyloglukaanista elintarviketurvallisuusviranomainen totesi (4), että sen sisällyttäminen asetuksen (EY) N:o 396/2005 liitteeseen IV on asianmukaista.

(11) Codex Alimentarius -komissio (CAC) (5) hyväksyi 7 päivänä heinäkuuta 2012 asetamipridia, klotianidiinia, tebukonatsolia ja tiametoksamia koskevat CXL-arvot. Nämä CXL:t olisi sisällytettävä asetukseen (EY) N:o 396/2005 jäämien enimmäismäärinä, lukuun ottamatta niitä CXL:iä, jotka eivät ole turvallisia tietylle kuluttajaryhmälle Euroopassa ja joista unioni esitti Codex Alimentarius -komissiolle varauman (6).

(12) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(13) Sen vuoksi asetusta (EY) N:o 396/2005 olisi muutettava.

(14) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II, III ja IV tämän asetuksen liitteen mukaisesti.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä toukokuuta 2013. Komission puolesta Puheenjohtaja José Manuel BARROSO

(1) EUVL L 70, 16.3.2005, s. 1.

(2) Elintarviketurvallisuusviranomaisen tieteelliset raportit ovat saatavilla verkossa osoitteessa http://www.efsa.europa.eu:

Reasoned opinion on the modification of the existing MRLs for acetamiprid in purslane, legume vegetables and pulses (beans and peas). EFSA Journal 2012; 10(12):3051 [28 s.]. doi:10.2903/j.efsa.2012.3051.

Reasoned opinion on the modification of the existing MRLs for azoxystrobin in lettuce, spinach, celery, cardoon, spices and rhubarb. EFSA Journal 2012; 10(11):2991 [27 s.]. doi:10.2903/j.efsa.2012.2991.

Reasoned opinion on the modification of the existing MRLs for fenpyrazamine in almonds, grapes, apricots, peaches and strawberries. EFSA Journal 2012; 10(11):2989 [32 s.]. doi:10.2903/j.efsa.2012.2989.

Reasoned opinion on the modification of the existing MRLs for metrafenone in various crops. EFSA Journal 2013; 11(1):3075 [30 s.]. doi:10.2903/j.efsa.2013.3075.

Reasoned opinion on the modification of the existing MRLs for propiconazole in citrus fruits. EFSA Journal 2012; 10(12):3049 [35 s.]. doi:10.2903/j.efsa.2012.3049.

Reasoned opinion of EFSA: Modification of the existing MRLs for quizalofop-P in sunflower seed and cotton seed. EFSA Journal 2010; 8(3):1532 [29 s.]. doi:10.2903/j.efsa.2010.1532.

Reasoned opinion on the modification of the existing MRLs for quizalofop-P in oilseed rape, sunflower, cotton and soybean. EFSA Journal 2012; 10(12):3008 [28 s.]. doi:10.2903/j.efsa.2012.3008.

Reasoned opinion on the modification of the existing MRL for spiromesifen in tea. EFSA Journal 2012; 10(12):3050 [27 s.]. doi:10.2903/j.efsa.2012.3050.

Reasoned opinion on the modification of the existing MRLs for tebuconazole in citrus (except oranges), lettuce and other salad plants, parsley and chives. EFSA Journal 2012; 10(9):2898 [37 s.]. doi:10.2903/j.efsa.2012.2898.

Reasoned opinion of EFSA: Modification of the existing MRLs for tebuconazole in pulses. EFSA Journal 2011; 9(6):2282 [30 s.]. doi:10.2903/j.efsa.2011.2282.

Reasoned opinion on the modification of the existing MRLs for thiamethoxam and clothianidin in various crops. EFSA Journal 2012; 10(11):2990 [44 s.]. doi:10.2903/j.efsa.2012.2990.

(3) Conclusion on the peer review of the pesticide risk assessment of the active substance Adoxophyes orana granulovirus. EFSA Journal 2012; 10(4):2654 [32 s.]. doi:10.2903/j.efsa.2012.2654.

Conclusion regarding the peer review of the pesticide risk assessment of the active substance Paecilomyces lilacinus. doi:10.2903/j.efsa.2007.103r.

Conclusion on the peer review of the pesticide risk assessment of the active substance zucchini yellow mosaic virus - weak strain. EFSA Journal 2012; 10(6):2754 [30 s.]. doi:10.2903/j.efsa.2012.2754.

(4) Conclusion regarding the peer review of the pesticide risk assessment of the active substance heptamaloxyloglucan. doi:10.2903/j.efsa.2009.334r.

(5) Elintarvikkeiden torjunta-ainejäämiä käsittelevän Codex-komitean raportit ovat saatavilla osoitteessa:

http://www.codexalimentarius.org/download/report/777/REP12_PRe.pdf

Joint FAO/WHO food standards programme Codex Alimentarius Commission. Appendix II and III. 35. kokous. Rooma, Italia, 2.-7.7.2012.

(6) Scientific support for preparing an EU position in the 44th Session of the Codex Committee on Pesticide Residues (CCPR). EFSA Journal 2012; 10(7):2859 [155 s.]. doi:10.2903/j.efsa.2012.2859.